Lav et referat af nedenstående tekst:

Tekst:
Nordjyllands Beredskab i Frederikshavn har haft noget at se til fra morgenstunden. Klokken 06.59 kom der en melding om brand i en bygning. Da brandfolkene ankom, viste det sig at være en frituregryde på trafikcenteret på Vangen i Frederikshavn, der var gået i brand. - Vi ved ikke, om termostaten har været ude af drift, eller om der ikke har været olie i frituregryden. Men vi fik hurtigt slukket branden, siger indsatsleder Ib Nielsen. Den mindre brand forårsagede skader på lamper og en emhætte, men ellers er man sluppet billigt fra flammerne. Efter en oprydning og rengøring bør de igen kunne lave mad på trafikcenteret – dog med en ny frituregryde. - Den, de har nu, er nok ikke meget værd, siger indsatslederen.

Referat:
Flammer fra en frituregryde har efterladt mindre røg- og varmeskader på trafikcenteret i Frederikshavn.